FUNDARGERÐ SKÓLARÁÐSFUNDAR

**22. 10. 2020**

Fundinn sátu Jóna Katrín, skólameistari, Karen Dögg og Leó Ingi sem fulltrúar kennara,  
Sigurlinn María Sigurðardóttir og Ingibjörg Gísaldóttir sem fulltrúar nemenda.  
Áslaug, áfangastjóri fjarverandi.

Fundur settur kl 13:01

Dagskrá fundar:

* 1. Málefni frá fulltrúum nemenda:

Mikilvægt að huga að félagslífinu. Sigurlinn og Ingibjörg komu með hugmynd að hafa eitthverskonar Teams fund þar sem við spjöllum við nýnema og komum öll saman höldum eitthverja dagskrá. Mögulega horfum saman á mynd, höldum Kahoot keppni eða hæfileika keppni. Leó kom með hugmynd á halda einnig skemmtilega búningasýningu.

Sigrulinn og Ingibjörg lýstu yfir áhyggjum á því að brottföll hjá nemendum séu að aukast vegna COVID19 og allir tóku undir það. Þær ætla að koma upp með lista frá nemendum af á því sem má fara betur í fjarkennslunni og hvað sé að ganga vel. Karen kom með uppástungu að skipa í vinnuhópa í tímum, þar sem nemendur í þeirra hóp geta hringst á og t.d. glósað saman og gert verkefni.

* 2. Kynning á skólastarfi fyrir nýnema

Skólameistari segir frá tillögu sinni að gera eitthverskonar myndband fyrir nýnema þar sem eldri nemendur segja frá hefðum og óskráðum reglum, eins og t.d. kökutíma, göngutíma, 3. bekkjar sófa reglunni og 2. bekkjar bjöllunni. Sigurlinn sýndi nýnemapésan þar sem þessar reglur voru ritaðar í, en allir tóku samt undir að það vantar einnig eitthvað persónulegra eins og myndband. 1. bekkur hefur enga eldri bekkinga til þessa að lýta upp til í þessu ástandi. Karen sagði frá að litlu hlutirnir eins og t.d. að þakka fyrir tímann, vanti hjá 1.bekk. Jafnréttis og skólaráðsfulltrúar ætla að bæta því inn í myndbandið.

* 3. Önnur mál

Karen sagði frá bakgrunnsmyndum hjá nemenum sem hafa kveikt á myndavél á Teams. Hvar liggja mörkin á þessum myndum. Koma kannski með eitthverja tilkynningu á að ekki neitt gróft eða niðurlægjandi meigi koma fram á þessum bakgrunnsmyndum.

Fundi slitið kl: 13:31

Ingibjörg Gísladóttir ritaði fundargerð.